DIPLOMADÍJ PÁLYÁZAT 2019 - MÉK Műemlékvédelmi Tagozat

A Magyar Építész Kamara és Műemlékvédelmi tagozata valamint a Magyar Építőművészek Szövetsége "Diplomadíj 2019" címmel pályázatot hirdet az egyetemi 10 féléves osztatlan képzésben ( Msc/MA), vagy az osztott, alap- és mesterképzésben ( Bsc/BA + Msc/MA ) a 2018. év második félévében,vagy 2019. első félévében diplomázott, végzett okleveles építészek, építészmérnökök és építésztervező művészek, terület- és településrendező építészek, településtervezők, belsőépítészek, valamint tájépítészmérnök és tájépítész-kertművész mesterszakon végzettek számára.

A Diplomadíj pályázaton diplomamunkaként készülő épületterv, műemléki épület helyreállítási - rekonstrukciós terve tárgyú diplomamunka nyújtható be.

A MÉK a Műemlékvédelmi Tagozat ajánlásával olyan diplomamunkákat kíván diplomadíjjal elismerni, amelyek az épített örökség kiemelkedő eleméhez, nyilvántartott műemléki érték építészeti eleméhez köthető építészeti tervezési diplomamunka/terv, amelyek szakmailag magas színvonalon képesek tiszteletben tartani az örökség értékeket és ehhez a tervezett új építészet többlet értékekkel képes hozzájárulni, gazdagítva az örökség mondanivalóját.

* idén ötödször hirdet meg és adhat ki a Tagozat önállóan diplomadíjat,
* megfelelő számú és minőségű pályamű beérkezéskor két Műemléki Tagozati diplomadíj kiadását irányozzuk elő.

2019. május 27.

*Dr. Vukov Konstantin*

tagozati elnök sk.